
נוסח לא מתוקן

מושב רביעי

פרוטוקול 
מישיבת ועדת הכספים

מיום רביעי, י' בשבט התשס"ט (4 בפברואר 2009) בשעה 12:15
סדר היום: פטור מחובת מכרז למשרת יועץ כלכלי למבקר המדינה

נכחו:
חברי הוועדה:

אבישי ברוורמן – היו"ר

ייעוץ משפטי:

מרב תורג'מן

מנהל הוועדה:

טמיר כהן
רשמת פרלמנטרית:

יפה קרינצה

פטור מחובת מכרז למשרת יועץ כלכלי למבקר המדינה
היו"ר אבישי ברוורמן:

דבר אחרון, פנה אליי מבקר המדינה. הוא מבקש לשכור יועץ כלכלי. אנחנו במצב פחות גרוע מארצות הברית אמנם, אבל ברור שהנושא הכלכלי, כולל עבירות כלכליות, הופך להיות דבר מרכזי. אין יועץ כלכלי בכיר במשרד מבקר המדינה. הם עברו מכרז פנימי, מכרז פומבי ולא נמצא מועמד מתאים ולכן החליטו להקים ועדה מיוחדת. בראש הוועדה עומד רואה חשבון, עורך דין יחזקאל פלומין, שהיה פעם סגן שר האוצר, ופרופסור חיים בן שחר, שגם היה מורי ורבי ודוקטור יעקב שיינין. 

אני מאשר למבקש לעשות את התהליך הזה כדי שימצא כלכלי במהירות, כדי שתהליך הביקורת בתקופה שבה הבעיות הכלכליות הן מרכזיות יהיה כתיקונו. מי בעד? אושר פה אחד. 

רבותיי, נקיים ישיבה נוספת ואני דורש משר האוצר שיביא לי תקנות לגבי הפיצויים בדרום. אני אכנס ישיבה נוספת כדי להעביר את זה. 

תודה רבה לכם, הישיבה נעולה. 

הישיבה ננעלה בשעה 13:45.

